armvectores/hy_wikipedia_2023 huggingface dataset:
Դեանդրե Էյթոն

Դեանդրե Էյթոն (անգլ.՝ Deandre Ayton; հուլիսի 23, 1998(1998-07-23), Նասաու, Բահամյան Կղզիներ), բահամացի պրոֆեսիոնալ բասկետբոլիստ, հանդես է գալիս NCAA-ում՝ Բասկետբոլի ազգային ասոցիացիայի «Ֆինիքս Սանս» անկումբում։ Խաղում է կենտրոնականի և ծանր հարձակվողի դիրքերում։ Մինչև NBA մուտք գործելը հանդես էր գալիս Արիզոնայի համալսարանի «Արիզոնա Ուալդկետս» ակումբում։ 2018 թվականի NBA դրաֆթում «Ֆինիքս Սանս» ակումբի կողմից ընտրվում է առաջին համարի ներքո։


== Վաղ տարիներ ==
Էյթոնը ծնվել է Բահամյան Կղզիների Նասաու քաղաքում՝ նիգերացի Էլվինայի և ճամայկյան ծագմամբ բահամացի Անդրեիի ընտանիքում։ Նրանից բացի ընտանիքում կայր ևս չորս երեխա։ Առաջին անգամ Էյթոնի բասկետբոլային տաղանդը նկատում է Bahamian Basketball Yearbook բասկետբոլային ամսագիր։ Երբ նա դեռ 12 տարեկան էր, նրա հասակն արդեն 195 սանտիմետր էր և All Bahamian Brand-ի սկաուտները նրան հրավիրում են մասնակցելու ամառային ճամբար։ Հետագայում նա տեղափոխվում է Կալիֆորնիա նահանգի Սան-Դիեգո քաղաքը, որտեղ սովորում դպրոցում և խաղում տեղի ավագ դպրոցի բասկետբոլային ակումբում։


== Պրոֆեսիոնալ կարիերա ==
2018 թվականի հունիսի 21-ի NBA դրաֆթի ժամանակ Էյթոնը ընտրվում է «Ֆինիքս Սանս» ակումբի կողմից՝ առաջին համարի ներքո՝ այդպիսով դառնալով առաջինը «Սանսի» պատմության մեջ, որն ընտրվել է առաջին համարի ներքո։ Հուլիսի 1-ին իր նոր թիմի կազմում մասնակցում է NBA ամառային առաջնությանը, իսկ հուլիսի 6-ին պայմանագիր է կնքում ակումբի հետ։  Ամառային առաջնության ընթացքում անցկացրած չորս խաղերի ընթացքում միջինում հավաքում է 14,5 միավոր, կատարում է 10,5 անդրադարձ և ընդգրկվում է առաջնության երկրորդ հավաքականի կազմի մեջ։


== Ազգային հավաքական ==
2016 թվականին Բահամյան Կղզիների տղամարդկանց բասկետբոլի հավաքականի կազմում մասնակցում է Կենտրոնական Ամերիկայի և Կարիբյան ավազանի FIBA America առաջնության նախընտրական  մրցաշարին՝ «Ցենտրոբասկետ»-ին, որտեղ միջինում կատարելով 11,1 անդրադարձ՝ ճանաչվում է այդ ցուցանիշով մրցաշրջանի լավագույն բասկետբոլիստ։


== Ծանոթագրություններ ==


== Արտաքին հղումներ ==
կենսագրությունը Arizona Wildcats կայքում
Դեանդրե Էյթոն․ Հրեշի կերպարանափոխումը Արիզոնա անապատում
Դենանդրե Էյթոնը NBA-ի Next BIG Thing 💪 կայքում
Պիսարևսկի գյուղական խորհուրդ (Խարկովի մարզ)

Անվան այլ կիրառումների համար տե՛ս՝ Պիսարևսկի գյուղական խորհուրդ (այլ կիրառումներ)Պիսարևսկի գյուղական խորհուրդ  (ուկրաիներեն՝ Писарівська сільська рада), Ուկրաինայի Խարկովի մարզի Զոլոչևսկի շրջանում։
2001 թվականի տվյալներով Պիսարևսկի գյուղական խորհրդում բնակվում էր 1946 մարդ։ Բնակավայրը զբաղեցնում է 106.23 կմ² տարածք։ Բնակչության խտությունը կազմում էր 18.32 մարդ/կմ²։ Խորհրդում կա 7 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Գելառաշ (այլ կիրառումներ)

Գելառաշ, կարող է վերաբերել՝

Գելառաշ - գյուղ Արևմտյան Հայաստանում, Բիթլիսի վիլայեթի Սասունի գավառակում
Գելառաշ - գետ Հայկական լեռնաշխարհում, Արածանիի ավազանում, նրա ձախակողմյան վտակ Մեղրագետի օժանդակը
Գելառաշ - լեռնաբազուկ Հայկական լեռնաշխարհում, Ծաղկանց լեռների արևմտյան ծայրամասում, Արածանիի ձախ կողմում
Գելառաշ - ձոր Հայկական լեռնաշխարհում, Հայկական Տավրոս լեռնահամակարգի կենտրոնական մասում, Սասունի շրջանում
Եղևնի արևելյան

Եղևնի արևելյան (լատ.՝ Picea orientalis), սոճազգիների ընտանիքի, եղևնի ցեղի բույս։


== Նկարագրություն ==
Մշտադալար, խոշոր ծառեր են՝ 35-45 մ բարձրությամբ և մինչև 2,0 մ բնի տրամագծով։ Ավելի դանդաղ է աճում, քան սովորական եղևնին։ Փշատերևները կարճ են,
4-10 մմ երկարությամբ, կոպիտ, մուգ կանաչ, փայլուն, չորսանկյունանի։ Կոները իլիկագլանաձև են, 5-10 սմ երկարությամբ և մինչև 2,0 սմ հաստությամբ, բաց
գորշավուն։ Ապրում է մինչև 400 տարի։ Հայրենիքը Հարավային Կովկասի արևմտյան շրջաններն են։ Տարածման արեալը համընկնում է կովկասյան եղևինի արեալին, հասնելով ծովի մակերևույթից մինչև 1350-2100 մ բարձրության։Պահանջկոտ չէ աճման պայմանների նկատմամբ, սակայն բավականին խոնավասեր
է։ Հատկապես զգայուն է օդի հարաբերական խոնավության պակասության նկատմամբ։ Այս հանգամանքի շնորհիվ Արարատյան դաշտում աճը խիստ ճնշված է և, բացի այդ, խիստ վնասվում է խերմեսից։ Ցուրտ ձմռան դեպքում փշատերևները վնասվածքներ են ստանում։ Աճը խիստ դանդաղ է, 15-16 տարեկանում հազիվ հասնում է 1,0-1,2 մ բարձրության։ Ընթացիկ աճը հազիվ կազմում է 15,0 սմ։


== Տարածվածություն ==
Ցրտադիմացկուն է, պահանջում է ոռոգում։ Պիտանի չէ Արարատյան դաշտի և ցամաքային կլիմա ունեցող այլ շրջանների կանաչապատման համար։ Սահմանափակ քանակությամբ կարելի է օգտագործել ճայկական ՍՍՃ-ի անտառային գոտու բնակավայրերի կանաչապատման համար։


== Կիրառություն ==
Չափազանց դեկորատիվ և շատ գեղեցիկ ծառատեսակ է։ Կարելի է օգտագործել որպես սոլիտեր և խմբերով։


== Ծանոթագրություններ ==
Ալաքբերի լեռնաշղթա

Ալաքբեր, լեռնաշղթա Թուրքիայի արևելքում, Հայկական լեռնաշխարհում, Արսիանի լեռնաշղթաի համակարգում։


== Ծանոթագրություններ ==
Պարեյդոլիա

Պարեյդոլիա (պարեյդոլիական պատրանք) (հուն. para՝ կողքին, մոտակայքում, ինչ-որ մի բանից հրաժարում, eidolon՝ պատկեր), տեսողական պատրանքի տեսակ («հավելման սենսորային պատրանքներ»)։ Հիմնական էությունը կայանում է պատրանքային կերպարների մեջ, որոնց հիմքում ընկած են իրական օբյեկտների տարրեր։ Այդ իսկ պատճառով, անորոշ և անըմբռնելի տեսողական կերպարը ընկալվում է որպես որոշակի և ըմբռնելի կերպար։ Սրա վառ օրինակ են հանդիսանում ամպերում մարդկանց կամ կենդանիների կերպարները, Մարս մոլորակի վրա առկա դեմքը։

Պարեյդոլիան հաճախ առաջանում է փսիխոզի սուր աստիճանի պարագայում։ Եթե պարեյդոլիան կորցնում է օբյեկտիվ բնույթը, հաճախորդի համար իրականությունը ուղեկցվում է արհեստականությամբ, պատրանքային բնույթով, որն էլ գիտական գրականության մեջ շատ հաճախ անվանվում է պսեվդոպարեյդոլիա։


== Արվեստում ==
Մարդու ձգտումը արտացոցելու ծանոթ կերպարները մեծապես տարածված է կիրառական արվեստում։ Բավականին հայտնի են Ջուզեպպե Արչիմբոլդոյի կտավները («Տարվա եղանակներ», «Չորս տարրեր», «Խոհարար», «Իրավաբան»), որտեղ մարդկանց կերպարները հավաքված են առօրյա կենցաղային տարբեր պարագաներից, կենդանիներց և բույսերից։


== Ֆենոմեններ, որոնք հաճախ բացատրվում են պարեյդոլիայի երևույթով ==
Ուրվական
Ստվեր մարդիկ
Էլեկտրոնային ձայնի ֆենոմեն


== Տես նաև ==
Ապոֆենիա
Ալկոհոլային փսիխոզներ
Տեսողական պատրանքներ


== Արտաքին հղումներ ==
«Парейдолические иллюзии» (ռուսերեն)։ Արխիվացված է օրիգինալից 2012-05-15-ին։ Վերցված է 2017-01-15
Տնտեսության և ենթակառուցվածքների նախարարություն (Մոլդովա)

Մոլդովայի տնտեսության և ենթակառուցվածքների նախարարություն (Ministerul Economiei şi Infrastructurii), Մոլդովայի կառավարության ինը նախարարություններից մեկը։


== Պատմություն ==
Մոլդովայի տնտեսության նախարարությունը հիմնադրվել է 1990 թվականի հունիսի 1-ին որպես Մոլդովական ԽՍՀ-ի ազգային տնտեսության նախարարություն, քանի դեռ Մոլդովան Խորհրդային Միության կազմում էր։ Տարիների ընթացքում այն մի քանի անգամ վերակազմավորվել վերանվանվել է.

Տնտեսության և ֆինանսների նախարարություն (1991-1992)
Տնտեսության նախարարություն (1992-1997)
Տնտեսության և բարեփոխումների նախարարություն (1997-2001)
Տնտեսության նախարարություն (2009-2017)
Տնտեսության և ենթակառուցվածքների նախարարություն (2017 - ներկա)2017 թվականին, որպես Մոլդովայում կառավարական բարեփոխումների մաս, տնտեսության նախարարությունը վերանվանվել է տնտեսության և ենթակառուցվածքների նախարարություն, լուծարելու տրանսպորտի և ճանապարհային ենթակառուցվածքների նախարարությունը ու տեղեկատվական տեխնոլոգիաների և կապի նախարարությունը` դառնում է դրանց իրավահաջորդը ։ Այս նախարարությունը նաև իր կազմում ընդգրկեց նախկին շինարարության և տարածաշրջանային զարգացման նախարարությունը ։


== Նախարարների ցանկ ==
Կոնստանտին Տամպիզա - 1990 թվականի հունիսի 6 - 1992 թվականի հուլիսի 2
Սերգեյ Չերտան - 1992 թվականի հուլիսի 1 - 1994 թվականի ապրիլի 5
Վալերիու Բոբուտակ - 1994 թվականի ապրիլի 5 - 1997 թվականի հունվարի 24
Իոն Գուտու - 1997 թվականի հունվարի 24 - 1998 թվականի մայիսի 22
Իոն Ստուրզա - 1998 թվականի մայիսի 22 - 1999 թվականի փետրվարի 17
Ալեքսանդրու Մուրավսչի - 1999 թվականի մարտի 12 - 1999 թվականի նոյեմբերի 12
Եվգեն Սլոպաչ - 1999 թվականի դեկտեմբերի 21 - 2000 թվականի մարտի 15
Անդրեյ Չուչու - 2000 թվականի մարտի 15 - 2002 թվականի փետրվարի 4
Ստեֆան Օդագիու - 2002 թվականի մայիսի 16 - 2003 թվականի հուլիսի 2
Մարիան Լուպու - 2003 թվականի օգոստոսի 5 - 2005 թվականի մարտի 24
Վալերիու Լազար - 2005 թվականի ապրիլի 19 - 2006 թվականի սեպտեմբերի 18
Իգոր Դոդոն - 2006 թվականի սեպտեմբերի 18 - 2009 թվականի սեպտեմբերի 25
Վալերիու Լազար - 2009 թվականի սեպտեմբերի 25 - 2014 թվականի հուլիսի 3
Անդրիան Կանդու - 2014 թվականի հուլիսի 3 - 2015 թվականի հունվարի 23
Ստեֆան Քրիստոֆ Բրիդե - 2015 թվականի փետրվարի 15 - 2016 թվականի հունվարի 20
Օկտավիան Կալմիկ - 2016 թվականի հունվարի 20 - 2017 թվականի դեկտեմբերի 21
Կիրիլ Գաբուրիչ - 2018 թվականի հունվարի 10 - 2019 թվականի հունիսի 8
Վադիմ Բրինզան - 2019 թվականի հունիսի 8 - 2019 թվականի նոյեմբերի 12


== Ծանոթագրություններ ==
Բերյոզա (գյուղ, Ռատնովի շրջան)

Անվան այլ կիրառումների համար տե՛ս՝ Բերյոզա (այլ կիրառումներ)Բերյոզա (ուկրաիներեն՝ Береза), գյուղ Ուկրաինայի Վոլինի մարզի Ռատնովի շրջանում։ Հիմնադրվել է 1860 թվականին։
2001 թվականի տվյալներով Բերյոզա գյուղում բնակվում էր 183 մարդ։ Բնակավայրը զբաղեցնում է 0,771 կմ² տարածք։ Բնակչության խտությունը կազմում էր 237,35 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քրիստինա Էգերսեգի

Քրիստինա Էգերսեգի (հունգարերեն՝ Krisztina Egerszegi, օգոստոսի 16, 1974(1974-08-16), Բուդապեշտ, Հունգարական Ժողովրդական Հանրապետություն), հունգարացի նախկին մարզուհի, լողորդուհի, օլիմպիական խաղերի հնգակի չեմպիոնուհի։ Միայն 1996 թվականի ամառային օլիմպիական խաղերի ժամանակ միանգամից նվաճելով երեք ոսկե մեդալ՝ դարձել է պատմության մեջ մարզական նման հաջողության հասած երկրորդ լողորդուհին։ Նա նաև միակ լողորդուհին է աշխարհում, որ ընդհանուր առմամբ օլիմպիական հինգ ոսկե մեդալ է նվաճել։
Բացի այդ, Քրիստինա Էգերսեգին 1991 թվականի օգոստոսի 25-ին 200 մետր թիկնալողում սահմանել է աշխարհի ռեկորդ, որը պահպանվել է 16 տարի՝ մինչև 2008 թվականի փետրվարի 16-ը, երբ Քրիստի Քովենթրիին հաջողվել է գերազանցել այն (2.06,39).: 


== Կենսագրություն ==
Քրիստինան լողի պարապմունքների սկսել է հաճախել, երբ ընդամենը չորս տարեկան էր։ Շնորհալի աղջնակը տքնաջան մարզումների շնորհիվ հասել է բարձր արդյունքների, ընդգրկվել Հունգարիայի հավաքական թիմի կազմում։ 1988 թվականին առաջին անգամ դուրս գալով միջազգային մրցասպարեզ՝ Նիդերլանդների Ամերսդորֆ քաղաքում մասնակցել է Եվրոպայի պատանեկան առաջնությանը, 14 տարեկան հասակում էլ՝ օլիմպիական խաղերի։ Ընդ որում՝ 1988 թ. ամառային օլիմպիական այդ խաղերում պարզապես ապշեցրել է մասնագետներին ու մարզական հասարակությանը՝  թիկնալողով 200 մետր մրցատարածությունում առաջ անցնելով հաղթողի ամենահավանական թեկնածուներ համարվող ԳԴՀ-ի լողորդուհիներից և ճանաչվելով օլիմպիական խաղերի չեմպիոն դարձած ամենաերիտասարդ լողորդուհին մրցումների ողջ պատմության ընթացքում։


== Պարգևներ ==


=== Մեդալներ ===


=== Ռեկորդներ ===
աշխարհի ռեկորդ 100 մետր թիկնալողում - 1 րոպե 0 վայրկյան 31,  1991 թ.
աշխարհի ռեկորդ 200 մետր թիկնալողում - 2 րոպե 6 վայրկյան 62,  1991 թ.


== Պարգևներ, կոչումներ ==
Եվրոպայի «Տարվա մարզուհի» 1992
Աշխարհի «Տարվա լողորդուհի» 1991, 1992, 1995
Եվրոպայի «Տարվա լողորդուհի» 1990, 1991, 1992, 1995
Աշխարհի «Տարվա մարզուհի» (La Gazzetta dello Sport-ի վարկածով) 1992, 1993
Հունգարիայի «Տարվա մարզուհի» 1988, 1989, 1990, 1991, 1992, 1993, 1996
1992 – Հունգարիայի «Վաստակի համար» շքանշան
Քրիստինա Էգերսեգին պարգևատրվել է Միջազգային օլիմպիական կոմիտեի ոսկե շքանշանով։ Նրա անունը ներառվել է լողորդների միջազգային փառքի սրահում։


== Ծանոթագրություններ ==


== Արտաքին հղումներ ==
Krisztina Egerszegi FanSite
Աստերոիդների ցանկ (85101-85200)

Աստերոիդների ցանկ (85001-85100)  • Աստերոիդների ցանկ  • Աստերոիդների ցանկ (85201-85300)
 Աստերոիդների ցանկ (85001-85100)  • Աստերոիդների ցանկ  • Աստերոիդների ցանկ (85201-85300)


== Աղբյուր ==
«Discovery Circumstances: Numbered Minor Planets (85001)-(90000)»։ www.minorplanetcenter.net
(1948) Կամպալա

(1948) Կամպալա (անգլ.՝ Kampala), աստերոիդ աստերոիդների հիմնական գոտում։ Հայտնաբերվել է 1935 թվականի ապրիլի 3-ին Սիրիլ Ջեքսոնի կողմից Յոհանեսբուրգում։
Միջին հեռավորությունը Արեգակից կազմում է 2,533661 ա. մ., առավելագույնը մոտենում է 2,1043 ա. մ. հեռավորության վրա և հեռանում 2,9631 ա. մ.։ Արեգակի շուրջ մեկ ամբողջական պտույտ է կատարում 1473,06 երկրային օրվա ընթացքում, իր ուղեծրով շարժվելով միջինում 0,244389 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1948) Կամպալա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վլադիմիր Կոզլով

Օլեգ Ալեքսանդրովիչ Պրուդիուս (ռուս.` Олег Александрович Прудиус, ուկր.` Олег Олександрович Прудіус, ապրիլի 27, 1979(1979-04-27), Կիև, Ուկրաինական ԽՍՀ, ԽՍՀՄ), ուկրաինա-ամերիկացի պրոֆեսիոնալ ըմբշամարտիկ։ Ներկա պահին հանդես է գալիս ճապոնական «IGF» կոչվող պրոմոշենում՝ Ալեքսանդր Կոզլով ռինգային անվամբ։
2006 թվականից մինչև 2011 թվականը հանդես է եկել «WWE» կազմակերպությունում՝ Վլադիմիր Կոզլով (ռուս.` Владимир Козлов) ռինգային անվան ներքո։ «WWE»-ում անցկացրած տարիներին 1 անգամ նվաճել է WWE թիմային չեմպիոնական տիտղոսըը (Սանտինո Մարելայի հետ)։
Տիրապետում է սամբո, ազատ ոճի ըմբշամարտ, ընդհանուր մենամարտեր, քիքբռնցքամարտ և ձյուդո մարտարվեստներին։ Եղել է ռեգբիի և ամերիկյան ֆուտբոլի պրոֆեսիոնալ մարզիկ։


== Արտաքին հղումներ ==
WWE.com էջ
Gerweck.net էջ Archived 2009-03-01 at the Wayback Machine.
Էջը Ռեստլինգի առցանց աշխարհում
Cagematch.de էջ
Լոդովիկա Կամելյո

Լոդովիկա Կամելյո (ապրիլի 13, 1990(1990-04-13), Սան Դանիելե դել Ֆրիուլի, ente di decentramento regionale di Udine, Ֆրիուլի Վենեցիա Ջուլյա, Իտալիա), իտալացի դերասանուհի, երգչուհի և պարուհի է։ Ծնվել է 1990 թվականի ապրիլի 13-ին Սան Դանիելե դել Ֆրիուլիում։ Աշխարհին հայտնի է դարձել «Վիոլետտա» հառուստասերյալում նկարահանվելու շնորհիվ։


== Կենսագրություն ==
Ծնվել է 1990 թվականի ապրիլի 13-ին Սան Դանիելե դել Ֆրիուլիում՝ Իտալիա։ Պաոլո և Աննա Կամելյոների ընտանիքի երկրորդ երեխան է։ Վաղ տարիքից զբաղվել է պարով, երգով և կիթառ նվագելով։ 2009 թվականին սովորել է «Music Academy»-ում (Երաժշտական ակադեմիա)՝ MAS (Երաժշտություն, արվեստ և շոու)։


== Կարիերան ==
2009-2011 թվականներին Լոդովիկան մասնակցել է «Անճոռնի ճուտիկ»-ի իտալական տարբերակի «Il Mondo di Patty»-ի հյուրախաղերին Իտալիայում և Իսպանիայում պարուհի Լաուրա Էսկավելի հետ։ Նաև որպես պարուհի մասնակցել է «Antonella in concerto» խորագրով արգենտինացի արտիստ Բրենդա Ասնիկարի եվրոպական հյուրախաղերին։ 
2011 թվականին ստացել է Ֆրանչեսկայի դերը «Վիոլետտա» հառուստասերյալում։ Դա կարճ ժամանակամիջոցում ձեռքբերած համաշխարհային հաջողություն էր։ 2013 թվականին Մարտինա Շտոսսելի հետ մասնակցեց «Հրեշների համալսարանը» մուլտֆիլմի դերակատարմանը։ 2013 թվականին Եվրոպայում և Լատինական Ամերիկայում սկսվեց «Violetta en vivo»-ի հյուրախաղերը, որում Լոդովիկան նորից կատարում էր Ֆրանչեսկայի դերը։
2013 թվականին նա նաև զբաղվել է անհատական կարիերայով։ Հոկտեմբերին ձայնագրվել է նրա դեբյուտային ալբոմը՝ «Տիեզերք» վերնագրով՝ անգլերեն և իսպաներեն լեզուներով։
2014 թվականին շարունակել է «Վիոլետտա» հեռուստասերալի երրորդ սեզոնի նկարահանումները՝ Ֆրանչեսկայի դերով։
2015 թվականի փետրվարի 3-ին Իտալիայում լույս տեսավ երկրորդ ալբոմը՝ «Mariposa»: Ալբոմը բաղկացած է 12 երգերից՝ իսպաներեն, իտալերեն և անգլերեն լեզուներով։
2015 թվականի փետրվարի 1-ից Հռոմում սկսվեց Լոդովիկայի համաշխարհային հյուրախաղերը՝անգլ.՝ Lodovica World Tour: Հյուրախաղերը եղել են ամբողջ Իտալիայում, երկու շոու Փարիզում, համերգներ Իսպանիայում, Լատինական Ամերիկայում, Պորտուգալիայում, Լեհաստանում, Ռուսաստանում, Բելգիայում, Ռումինիայում, Հունգարիայում և այլն։


== Հյուրախաղեր ==


== Ալբոմներ ==


=== Երգեր ֆիլմերի համար ===
2012: Violetta
2012: Cantar es lo que soy
2013: Hoy somos más
2013: Violetta en vivo


=== Անհատական ալբոմներ ===
2013: Universo
2015: Mariposa


== Հղումներ ==
Լոդովիկա Կամելյո (անգլ.) Internet Movie Database կայքում
Պաշտոնական կայք
Թվիթերում
Lodovica Comello Ֆեյսբուքում


== Ծանոթագրություններ ==
Խրտանոց

Խրտանոց, Խրտանոցի ձոր, հնավայր Դիլիջան քաղաքի հարավային ծայրամասում, Գոլովինոյին կից։ Անունն ստացել է 1900-ական թթ.՝ այստեղ եղած խառատանոցից (հյուսնոց)։
Առաջին անգամ պեղել է Հնությունների պահպանության կոմիտեի արշավախումբը՝ 1922 թ.-ի նոյեմբերին (22 դամբարան), այնուհետև՝ պրոֆեսոր Ա. Խաչատրյանը Ա. Քալանթարի հետ (1937—1938 թթ.-ին) և հնագետ Հ. Մարտիրոսյանը (1950 թ.-ին)։ Հայտնի է երկաթի դարի (մ. թ. ա. VII դ.) մշակույթով։ Անտառապատ ձորում գտնվող շրջանաքարային դամբարաններից գտնվել են բրոնզե, երկաթե և կավե առարկաներ (դաշույններ, նետասլաքներ, նիզակի ծայրապանակներ, մանյակներ, հերակալներ, մատանիներ, ապարանջաններ, կետանախշ գոտիներ, երկրաչափական նախշերով գնդաձև սափորներ, քրեղաններ, կճուճներ, գավաթներ), սարդիոնից, ագատից և շաղախներից պատրաստված ուլունքներ։ Անտառը ծածկել է մեծ թվով դամբարաններ, ենթադրվում է՝ նաև բնակատեղին։


== Գրականություն ==
Խաչատրյան Ա., Հայաստանի սեպագրական շրջանի քննական պատմություն, Ե., 1933, էջ 105
Զաայ

Զաայ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Կարապետ Եզյան

Կարապետ Հարությունի Եզյան (սեպտեմբերի 5, 1835(1835-09-05), Մոսկվա, Ռուսական կայսրություն - մայիսի 31, 1905(1905-05-31), Սանկտ Պետերբուրգ, Ռուսական կայսրություն), բանասեր, պատմաբան, բարերար, ազգային-պահպանողական։


== Կյանք և գործունեություն ==
Կարապետ Եզյանը ծնվել 1835 թվականի սեպտեմբերի 5-ին՝ Մոսկվայում։ Ավարտել է Լազարյան ճեմարանը, ապա՝ Պետերբուրգի համալսարանի արևելյան լեզուների բաժինը։ Պաշտոնավարել է ներքին գործերի, ապա՝ լուսավորության նախարարություններում։ 1886 թվականին այցելել է Կարինի Սանասարյան վարժարան, հովանավորել այն և Նոր Նախիջևանի Գոգոյան, Թիֆլիսի Հովնանյան միջնակարգ օրիորդաց դպրոցները։ Զբաղվել է Սանասարյան և Իզմիրյան կտակների իրականացմամբ, նյութապես օժանդակել Ղևոնդ Ալիշանի «Այրարատ» և «Սիսական» աշխատությունների հրատարակությանը։


== Աշխատություններ ==
Առաջաբաններով, ծանոթագրություններով հրատարակել է Ղևոնդի «Պատմություն»-ը (1887 թվական), Հովհան Դարդելի «Ժամանակագրություն հայոց»-ը (1891 թվական) և այլն։ «Ներքին կյանք հին Հայաստանի» (1859 թվական) աշխատության համար ստացել է արևելյան լեզուների մագիստրոսի գիտական աստիճան։


=== «Պետրոս Մեծի հարաբերությունները հայ ժողովրդի հետ» ===
Հիմնական աշխատությունն է «Պետրոս Մեծի հարաբերությունները հայ ժողովրդի հետ» (1898 թվական) ուսումնասիրությունը։ Գրքի առաջաբանը պատմական տեսություն է ռուսական կառավարության՝ հայերի հետ ունեցած հարաբերությունների վերաբերյալ՝ Պետրոս Մեծի ժամանակաշրջանից մինչն XIX դար։ Աշխատության երկրորդ մասում զետեղված են վավերագրեր, որոնք վերցված են տարբեր դիվանատներից և վերաբերում են 1698-1736 թվականներին։ Եզյանը, որոշակի տեղ հատկացնելով հայ ժողովրդի դերին ռուս-հայկական հարաբերություններում, այնուամենայնիվ, կարևոր նշանակություն է տվել անհատների գործունեությանը և կրոնական գործոնին։


== Երկեր ==
Внутренняя жизнь древней Армении ,Санкт-Петербург, 1859.
Сношения Петра Великого с армянским народом, Санкт-Петербург, 1898.
Ս. Էջմիածնի Մայր աթոռի և Ռուսաց կառավարութեան յարաբերութիւնների ծագումը, Թիֆլիս, 1904։


== Ծանոթագրություններ ==
Աստերոիդների ցանկ (151801-151900)

Աստերոիդների ցանկ (151701-151800)  • Աստերոիդների ցանկ  • Աստերոիդների ցանկ (151901-152000)
 Աստերոիդների ցանկ (151701-151800)  • Աստերոիդների ցանկ  • Աստերոիդների ցանկ (151901-152000)
Չուտովկա (գյուղ, Օրոժիցյայի շրջան)

Չուտովկա (ուկրաիներեն՝ Чутівка), գյուղ Ուկրաինայի Պոլտավայի մարզի Օրոժիցյայի շրջանում։ Հիմնադրվել է 1711 թվականին։
2001 թվականի տվյալներով Չուտովկա գյուղում բնակվում էր 1 118 մարդ։ Բնակավայրը զբաղեցնում է 5058 կմ² տարածք։ Բնակչության խտությունը կազմում էր 221,04 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բալեյի շրջան (Անդրբայկալյան երկրամաս)

Բալեյի շրջան (ռուս.՝ Балейский район), մունիցիպալ շրջան Ռուսաստանի Դաշնության Անդրբայկալյան երկրամասում։
Ստեղծվել է 1935 թվականին։ Վարչական կենտրոնը՝ Բալեյ։


== Աշխարհագրություն ==
Շրջանի տարածքի մակերեսը կազմում է 5050 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 21670 մարդ։ Բնակչության խտությունը կազմում էր 4,29 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Չեչոտկա

Չեչոտկա՝ պարի տարատեսակ, բնահատուկ առանձնահատկությունն է ռիթմիկ, հարվածային ոտքերի աշխատանքը (գնչուերենից «чячё» - «այո»՝ բառ, որը հաճախ հնչում է չեչոտկայի կատարման ժամանակ)։ Ուրիշ անվանում՝ ստեփ (անգլ.՝ step dance, step — «քայլ»)։ Որպես կանոն չեչոտկան կատարվում է հատուկ կոշիկներով, որոնց ներքևի մասում մետաղյա շերտ է խփված։ Ժանրի հիմնադիրները (Բիլլ Ռոբինսոն (անգլ.՝ Bill Robinson), Սեմի-Դեվիս կրտսեր, Նիկոլաս եղբայրներ (անգլ.՝ Nicholas Brothers) և ուրիշներ) նրանցով չէին օգտվում, վստահելով պինդ կոշկատակին և կաղնու հատակին։


== Պատմություն ==
Չեչոտկան ծագում է տարբեր մշակույթների խառնուրդից, ամենից առաջ իռլանդական և աֆրոամերիկական պարային ավանդույթներից։ Հատկապես այն հայտնի է դարձել ԱՄՆ-ում, որտեղ հավաքվել է մշակութային ավանդուկթների բազմություն և 19-20-րդ դդ. ծագեց նոր պար։

1930-1940 թթ. Հոլիվուդյան երաժշտական նկարների շնորհիվ ստեփը ձեռք բերեց մեծ համբավ։ Ֆրեդ Ասթերը, Փոուլ Դրեյպրը, Ռեյ Բոլջերը ժամանակակից պարերի էլեմենտներ և կլասիկ բալետի շարժումներ մտցրին չեչոտկայի մեջ, որը այլաձևեց և հարստացրեց պարի էսթետիկան։ Բնական ձևով ջազի մոդան մասսայականացրեց չեչոտկան, նրան նոր կերպարանք և ավելի դժվար ռիթմիկ ու մելոդիկ հիմք տալով։
1970-ականններին ստեփի հանդեպ հետաքրքրությունը վերածնվեց, ի շնորհիվ նրան, որ ԱՄՆ-ում վերահաստատվեցին հին մյուզիքլները, սկսեցին բացվել նոր պարային դպրոցներ։
Աշխարհի ամենահայտնի կոլեկտիվներից մեկը, որոնք կատարում են իռլանդական ստեփի տարատեսակներ, «Riverdance» խումբն է։
20-րդ դարի վերջում 21-րդ դարի սկզբում պարի կենտրոնը նորից դառնում է ԱՄՆ-ն, որտեղ աշխատում են Գրիգորի Հայնսը, Սեվիոն Գլովերը, Ջեյսոն Սեմուելս-Սմիթը և ուրիշներ։ Իր մասին հայտնեց «Tap Dogs» շոուն, փորձելով ստեփ պարի միջոցով փոխանցել ժամանակակից արդյունաբերական քաղաքի կենսակերպը։
ԽՍՀՄ-ում պարը պաշտոնապես ճանաչված չէր, բայց չեչոտկան ներկա է ֆիլմերում՝ «Կառնավալային գիշեր», «Ձմեռային գիշեր Գագռաներում», «Մենք ջազից ենք»։ Չնայած որ ԽՍՀՄ-ում պարը այդքան հայտնի չէր, համբավ օգտագործում էին չեչոտկայի սովետային կատարողներ Գուսակով եղբայրները։


== Արտաքին հղումներ ==
«Ստեփի պատմություն» Archived 2013-02-11 at the Wayback Machine.
Չեչոտկայի տերմինները Archived 2016-10-14 at the Wayback Machine.
Մուս

Անվան այլ կիրառումների համար տե՛ս՝ Մուս (այլ կիրառումներ)Մուս (ֆր.՝ mousse «փրփուր»), քաղցր դեսերտային ուտեստ։ Ֆրանսիական խոհանոցի ֆիրմային ուտեստ։
Պատրաստված է անուշաբույր հիմունքներից(մրգային կամ հատապտուղային հյութ, խյուս, խաղողի գինի, շոկոլադ, սուրճ, կակաո և այլն), սնուցիչնեչից, նպաստում է մուսի փրփրուն և կայուն վիճակին (ձվի սպիտակուցներ, ժելատին, ագար) և սնուցիչները սկուտեղին տալիս են քաղցր համ կամ ավելացնում են այն(շաքար, մեղր, ռուփ)։ Երբեմն ձվի փոխարեն օգտագործվում է սպիտակուց և ժելատին, որն օգտագործվում է, որպես այլուրի փոխարինող, որն ի վիճակի է այտուցվել, և ունի կպչուն հատկություն, որը թույլ չի տալիս կեղծել պետական ուտեստը։


== Պատկերասրահ ==
Աղջիկները կամրջի վրա

«Աղջիկները կամրջի վրա» (նորվ.՝ Pikene på broen), նկարների շարք, որը ստեղծել է նորվեգացի  նկարիչ-էքսպրեսիանիստ Էդվարդ Մունկը 1900-ական թվականների առաջին կեսն ընկած ժամանակահատվածում։ Նկարներում պատկերված են կամուրջին կանգնած և գետին նայող երեք աղջիկներ։ Նկարաշարի առաջին ստեղծագործությունը պահպանվում և ցուցադրվում է Օսլոյի արվեստի, ճարտարապետության և դիզայնի ազգային թանգարանում (1899 կամ 1901 թվականներին վրձնած)։


== Ստեղծման պատմություն ==
«Աղջիկները կամրջի վրա» կտավի առավել վաղ տարբերակները Էդվարդ Մունկը վրձնել է հընթացս 1900- 1901 թվականներին, երբ գտնվում էր իր շատ սիրելի Օսգորստրաննե քաղաքում։ Այստեղ նկարիչը ամեն ամառ անցկացնում էր իր հանգիստը։ Հենց Օսգորստրաննեում Մունկը վերականգնեց ֆիզիկական և հոգեբանական քայքայված առողջությունը Տուլլա Լարսենի հետ անհաջող սիրավեպից հետո։ Լիովին ապաքինվելով` նկարիչն անցավ ակտիվ աշխատանքային գործունեության։ Առաջին ուրվանկարները հեղինակն արել է տեղի դպրոցի աղջիկների հետ, որոնք խաղում էին կամրջի վրա։ Մունկը խնդրեց նրանց, որ միաշարք կանգնեն կամրջի ճաղաշարի մոտ, որպեսզի սկսի ուրվագծել։


== Նկարագիր ==
«Աղջիկները կամրջի վրա» ստեղծագործության առաջին տարբերակում աղջինկերը կանգնած են թիկունքով դեպի հեղինակը և հայացքով դեպի ճաղաշարը։ Մյուս տարբերակներում նրանք պատկերված են կամրջի կենտրոնում հակառակ դիրքով՝ հայացքով դեպի նկարիչը։ Գոյություն ունի նկարի մի տարբերակ, որտեղ պատկերված է Մունկի ընկերուհին՝ Օսե Նյորրեգորը։ Կոմպոզիցիոն առումով նկարը մոտ է «Ճիչ» ստեղծագործությանը. այստեղ նույնպես կիրառված է հեղինակի սիրելի ոճը՝ անհետացող ճանապարհներ ու գծեր։ «Աղջիկները կամրջի վրա» կտավի խորքում միաձուլվում են, ինչպես որ «Ճիչում», ճանապարհը, կամուրջը և ճաղաշարը։ Այս նկարը փաստացիորեն նմանվում է «Ճիչ»-ի հայելային անդրադարձին։ Սակայն այս կտավում չկա տագնապն ու ընդգծված սարսափը. սա առավել գունեղ, կյանքով լեցուն կտավ է, ի հակադրություն Մունկի «Կյանքի ֆրիզ» ժամանակահատվածի շատ նկարների։
Ի տարբերություն Էդվարդ Մունկի առավել վաղ ստեղծած շատ նկարների, «Աղջիկները կամրջի վրա» ստեղծագործությունը արվեստագետների, քննադատների և հանդիսատեսի կողմից արժանացավ դրական ընդունելության։
Նկարի տարբերակներից մեկը հեղինակը հատուկ վրձնել է փարիզյան «Անկախների սալոն»-ի (1903 թվական) համար։ Այդտեղից կտավը գնեց ռուս արդյունաբերող, հավաքորդ Միխայիլ Աբրամովիչ Մորոզովը։ Ներկա պահին այդ կտավը պահպանվում և ցուցադրվում է Մոսկվայի Պուշկինի անվան Կերպարվեստի թանգարանում։


== Պատկերասրահ ==

		
		
		


== Տե՛ս նաև ==
Էդվարդ Մունկի նկարների ցանկ


== Գրականություն ==
Stephen Farthing: 1001 Schilderijen die je gezien moet hebben. Librero, 2012, blz. 545. ISBN 978-90-8998-209-4
Ulrich Bischoff: Edvard Munch. Images of life and death. Taschen, Keulen, 2011. ISBN 978-3-8228-5971-1


== Ծանոթագրություններ ==


== Արտաքին հղումներ ==
(անգլերեն)Het schilderij op de website van het Nationaalmuseum Archived 2016-03-04 at the Wayback Machine.
(անգլերեն)Artikel over de locatie van het schilderij
(անգլերեն)Het schilderij op EdvardMunch.org
(անգլերեն)Analyse van Meisjes op de pier-versies Archived 2015-03-02 at the Wayback Machine.
Աստերոիդների ցանկ (157101-157200)

Աստերոիդների ցանկ (157001-157100)  • Աստերոիդների ցանկ  • Աստերոիդների ցանկ (157201-157300)
 Աստերոիդների ցանկ (157001-157100)  • Աստերոիդների ցանկ  • Աստերոիդների ցանկ (157201-157300)
1877

1877 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1877 թվականն է, 
XIX դարի 77-րդ տարին։


== Դեպքեր ==
Մայիս 28 - Ռուսական զորքերը մտնում են Ալաշկերտ


== Ծնունդներ ==
Մարգար Ժամհարյան, հայ ֆիդայի, վրիժառու, ռազմական գործիչ։
Աղասի Մարտիրոսյան, Հյուսիսային Կովկասում և Հայաստանում խորհրդային իշխանության հաստատման համար պայքարի մասնակից
Փետրվար 8 - Ստեփան Քափանակյան, հայ ռեժիսոր, թարգմանիչ (վ. 1944)
Փետրվար 18 - Դերենիկ Դեմիրճյան, հայ գրող, հրապարակախոս (վ. 1956)
Փետրվարի 26 - Միքայել Մանվելյան, ԽՍՀՄ գրողների միության անդամ 1934-ից
Հունիսի 20 - Արշակ Աթայան, հայ բանաստեղծ, արձակագիր, թարգմանիչ, հասարակական գործիչ (վ. 1938)
Սեպտեմբեր 8 - Առանձար ( Գոյումճյան Միսաք ), հայ երգիծաբան-նովելիստ (վ. 1913)


== Մահեր ==
Մասոն շրջան (Տեխաս)

Մասոն շրջան (անգլ.՝ Mason County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.414 կմ² է, բնակչությունը՝ 3.738 մարդ (2000 թ. տվյալներով)։ Շրջկենտրոնն է Մասոն բնակավայրը։ Կազմավորվել է 1858 թ.։
(9982) 1995 CH

(9982) 1995 CH, աստերոիդ աստերոիդների հիմնական գոտում։ Հայտնաբերվել է 1995 թվականի փետրվարի 1-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,686952 ա. մ., առավելագույնը մոտենում է 2,2673 ա. մ. հեռավորության վրա և հեռանում 3,1066 ա. մ.։ Արեգակի շուրջ մեկ ամբողջական պտույտ է կատարում 1608,75 երկրային օրվա ընթացքում, իր ուղեծրով շարժվելով միջինում 0,223776 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,3° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9982) 1995 CH աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալեքսանդր Պուշկինի և Նատալյա Գոնչարովայի հուշարձան

Ալեքսանդր Պուշկինի և Նատալյա Գոնչարովայի հուշարձան (ռուս.՝ Памятник Александру Пушкину и Наталье Гончаровой), հայտնի ռուս բանաստեղծ Ալեքսանդր Պուշկինի և նրա կնոջ՝ Նատալյա Գոնչարովայի հուշարձանը։ Տեղադրվել է 1999 թվականին Արբատում՝ տան դիմաց, որտեղ նրանք ապրում էին։ Նախագծի հեղինակներն են՝ քանդակագործներ Ալեքսանդր և Իգոր Բուրգանովները, ճարտարապետներ՝ Եվգենի Ռոզանով և Ե. Շումով։
Քանդակը ներկայացնում է զույգին պսակադրությունից հետո և պատկերում նրանց ձեռքերը բռնած առաջ քայլելիս։ Երկու բրոնզե արձանները ստեղծված են մեծ դիմանկարային համապատասխանությամբ և տեղադրված են գրանիտե պատվանդանի վրա հետևյալ գրառմամբ՝ «Ալեքսանդր Պուշկին և Նատալյա Գոնչարովա»։


== Ծանոթագրություններ ==
Մահառամ Բայրամով

Մահառամ Բագիր օղլի Բայրամով (մայիսի 13, 1928(1928-05-13), Սայաթ-Նովա, Երևանի գավառ, Հայկական ԽՍՀ, ԱԽՖՍՀ, ԽՍՀՄ - հունվարի 6, 1981(1981-01-06), Երևան, Հայկական ԽՍՀ, ԽՍՀՄ), Հայաստանում ապրած և ստեղծագործած ադրբեջանական արձակագիր, բանասիրական գիտությունների թեկնածու, ԽՍՀՄ գրողների միության անդամ 1968 թվականից։
Ծնվել է Մասիսի շրջանի Սայաթ-Նովա գյուղում։ 1952 թվականին ավարտել է Ադրբեջանի Ս. Մ. Կիրովի անվան համալսարանի բանասիրական ֆակուլտետը։ 1952-54 թվականներին որպես հրահանգիչ աշխատել է Ադրբեջանի ԼԿԵՄ կենտկոմում, 1954-55 թվականներին՝ Հայաստանի ԼԿԵՄ Կենտկոմում։ 1955-64 թվականներին դասախոսական խմբի անդամ, ապա հրահանգիչ էր Հայաստանի ԿԿ Կենտկոմում, 1964-66 թվականներին՝ կուսակցության Արարատի շրջկոմի քարտուղար, 1966-69 թվականներին՝ «Սովետ Էրմանիստանի» թերթի խմբագրի տեղակալ, 1969-74 թվականներին՝ կուսակցության Ամասիայի շրջկոմի առաջին քարտուղար։ 1974-81 թվականներին եղել է «Սովետ Էրմանիստանի» թերթի խմբագիրը։ Միաժամանակ դասախոսել է Երևանի Խ. Աբովյանի անվան հայկական մանկավարժական ինստիտուտի ադրբեջանական սեկտորում։ 1969 թվականին «Ա. Շիրվանզադեն և Ադրբեջանը» թեմայով դիսերտացիա է պաշտպանել և ստացել բանասիրական գիտությունների թեկնածուի աստիճան։
Ադրբեջաներեն առանձին գրքերով լույս են տեսել նրա «Փոթորկից հետո» (Երևան, 1964), «Ջ. Մամեդկուլիզադեն և Շիրվանզադեն» (Երևան, 1966), «Երգիծական պատմվածքներ» (Բաքու, 1970), «Ա. Շիրվանզադեն և Ադրբեջանը» (Երևան, 1970)։
Նրա խմբագրությամբ լույս է տեսել «Հայ-ադրբեջաներեն բառարանը» (Երևան, 1978)։
Եղել է ՀԽՍՀ VIII, IX և X գումարումների Գերագույն խորհրդի պատգամավոր, ՀԽՍՀ Գերագույն խորհրդի նախագահության նախագահի տեղակալ։
Մահացել է Երևանում։


== Աղբյուրներ ==
Ամպ (գետակ)

Անվան այլ կիրառումների համար տե՛ս՝ Ամպ (այլ կիրառումներ)Ամպ, գետակ Թուրքիայում, Տիգրիսի ավազանում։ Հոսում է Վանա լճից հարավ–արևմուտք՝ Բաղեշ քաղաքի մոտով և միանալով Ալեխու ու Խոցերու գետակներին՝ կազմում է Բիթլիս գետը։ Անունը ստացել է նույնանուն գյուղից։


== Ծանոթագրություններ ==
Մերկատո Սարաչենո

Մերկատո Սարաչենո (իտալերեն՝ Mercato Saraceno), կոմունա Իտալիայում, գտնվում է Էմիլիա Ռոմանիա մարզի Ֆորլի Չեզանա գավառում։
Բնակչությունը, ըստ 2008 թվականի տվյալների, կազմում է 6177 մարդ։ Բնակչության միջին խտությունը՝ 62 մարդ/կմ²։ Զբաղեցնում է 101 կմ² տարածք։ Փոստային ինդեքս՝ 47025։ Հեռախոսային կոդը՝ +39 0547։
Կոմունայում սեպտեմբերի 8-ին հատկապես նշում են Սուրբ Աստվածածնի ծննդյան տոնը։


== Ժողովրդագրություն ==
Բնակչության աճը


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Անդրեաս առաքյալի հուշարձան (Մոսկվա)

Անդրեաս առաքյալի հուշարձան (ռուս.՝ Памятник Андрею Первозванному), հուշարձան Ռուսաստանի Դաշնության մայրաքաղաք Մոսկվայում։ Նվիրված է Հիսուս Քրիստոսի 12 առաքյալներից մեկին, Պետրոս առաքյալի եղբորը և ոմն Հովնանի որդուն` Անդրեաս առաքյալին։ Հուշարձանը պատկերում է X-աձև (Անդրեևյան) խաչի վրա խաչված սուրբ Անդրեաս առաքյալին` ի հիշատակ բռնադատված բանտարկյալների, որոնք կառուցել են Մոսկվայի անվան ջրանցքը, և այդ տեղում եղել է նրանց ընդհանուր գերեզմանը։


== Պատմություն ==
Հուշարձանը տեղադրվել է 2006 թվականի դեկտեմբերի 13-ին, սուրբ Անդրեաս առաքյալի հիշատակման օրը` Մոսկվայի օղակաձև ավտոմոբիլային ճանապարհի 76-րդ կիլոմետրին։ Տեղադրման նախաձեռնողներն են երգչուհի Վիկա Ցիգանովան և նրա ամուսինը` բանաստեղծ, երգահան, դիզայներ Վադիմ Ցիգանովը` Խիմկի քաղաքային օկրուգի վարչակազմի և նրա ղեկավար Վ. Վ. Ստրելչենկոյի ակտիվ մասնակցությամբ։ Արձանը օծել է Դոլգոպրուդնի-Խիմկիի օկրուգի եկեղեցիների վանահայր Վլադիմիրը (Դենիսով)։


== Նկարագրություն ==
X-աձև (Անդրեևյան) խաչի վրա խաչված է սուրբ Անդրեաս առաքյալը։ Պատվանդանին փակցված տախտակի վրա արված է հետևյալ մակագրությունը. «Սուրբ Անդրեաս առաքյալ։ Բարեգործներ` Ժիլենկովներ Միխայիլ և Մարիա, Ժիլենկով Վալերի, Իվանովա Նատալյա»։ Դրանից ներքև` պատվանդանի հիմքում կարմիր տառերով արված է հետևյալ մակագրությունը. «Այս անտառում տեղակայված էին բռնադատվածների ճամբարները, որոնք կառուցում էին Մոսկվայի անվան ջրանցքը... Այստեղ էլ նրանք թաղվել են...»։


== Ծանոթագրություններ ==


== Հղումներ ==
«Вечерняя Москва - Памятник Андрею Первозванному стоит на МКАД»։ vm.ru։ Վերցված է 2016-11-3 
«Памятник Апостолу Андрею Первозванному в Москве»։ unplaces.ru։ Վերցված է 2016-11-3 
«Андрей Первозванный у МКАД»։ interesmir.ru։ Վերցված է 2016-11-3
Դուբովկա (գյուղ, Տատիշլինսկի շրջան)

Անվան այլ կիրառումների համար տե՛ս՝ ԴուբովկաԴուբովկա (ռուս.՝ Дубовка, բաշկիրերեն՝ Дубовка), գյուղ Ռուսաստանի Բաշկորտոստան հանրապետության Տատիշլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 30 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(1261) Լեգիա

(1261) Լեգիա (անգլ.՝ Legia), աստերոիդ աստերոիդների հիմնական գոտում։ Հայտնաբերվել է 1933 թվականի մարտի 23-ին Էժեն Դելպորտի կողմից Ուքլում։
Միջին հեռավորությունը Արեգակից կազմում է 3,139504 ա. մ., առավելագույնը մոտենում է 2,5823 ա. մ. հեռավորության վրա և հեռանում 3,6967 ա. մ.։ Արեգակի շուրջ մեկ ամբողջական պտույտ է կատարում 2031,84 երկրային օրվա ընթացքում, իր ուղեծրով շարժվելով միջինում 0,177179 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,43° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1261) Լեգիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դրեյֆ

Դրեյֆ (հոլ.՝ drijven՝ լողալ, քշել), շարժվող նավի քշվելը քամիների և հոսանքների ազդեցությամբ։ Դրեյֆ է կոչվում նաև նույն պատճառներով սառցի տեղաշարժը ծովում։


== Տես նաև ==
Գեների դրեյֆ
Դրեյֆային շարժունակություն
Գագիկ Ստեփանյան (քանդակագործ)

Անվան այլ կիրառումների համար տե՛ս՝ Գագիկ Ստեփանյան (այլ կիրառումներ)Գագիկ Վարազդատի Ստեփանյան (մարտի 3, 1950(1950-03-03) , ՀՀ Վայոց ձորի մարզ, գյուղ Զառիթափ), հայ քանդակագործ։


== Կենսագրություն ==
1963-1967 թվականներին սովորել է Երևանի գեղարվեստի ուսումնարանում, 1968 թվականին ավարտել է Լենինգրադի գեղարվեստի ուսումնարանը և 1974 թվականին՝ գեղարվեստի ինստիտուտը։
1995 թվականից դասավանդում է Հայկական պետական մանկավարժական համալսարանում, 2003 թվականից, միաժամանակ՝ Երևանի գեղարվեստի ակադեմիայում։
1996 թվականից Հայաստանի նկարիչների միության քանդակի մասնաճյուղի նախագահ։


== Ստեղծագործություններ ==
Հեղինակ է Հակոբոս Առաքյալի (Զեբեդյան) հարթաքանդակի (2001, Երևանի Սուրբ Գրիգոր Լուսավորիչ եկեղեցի), Հ. Շահինյանի հուշաքանդակի (2002, Երևան), Իսրայել Օրու հուշարձանի (2004, Ջերմուկ), Գարեգին Նժդեհի հուշարձան (Երևան, 2016) և այլն։


== Պատկերասրահ ==

		


== Ծանոթագրություններ ==
Ատեսա

Ատեսա  (իտալերեն՝ Atessa), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 10 775 մարդ (2008 թվականի տվյալներով)։ Բնակչության խտությունը՝ 97,07 մարդ/կմ²։ Տարածքը՝ 111 կմ²։ Էլեկտրոնային փոստ` 66030։ Հեռախոսային կոդ` 0871։


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Պաոլո Մորանդո

Պաոլո Մորանդո Կավացցոլա (իտալերեն՝ Paolo Morando Cavazzola, 1486[…], Վերոնա, Վենետո, Իտալիա - 1522[…], Վերոնա, Վենետո, Իտալիա), Վերածննդի դարաշրջանի իտալացի նկարիչ։ Հիմնականում գործել է իր հայրենի Վերոնա քաղաքում։


== Կենսագրություն ==
Ծնվել է 1485-1488 թվականների միջակայքում, Վերոնայում։ Աշակերտել է վերոնացի նկարիչներ, հայր և որդի Դոմենիկո և Ֆրանչեսկո Մորոնեներին, որոնց ազդեցությունը նկատվում է նրա վաղ շրջանի ստեղծագործություններում, մասնավորապես՝ Վերոնայի Սան Բիաջո եկեղեցու պատկերազարդման նպատակով նկարած «Ավետում» և «Մանկանը կրծքով կերակրող Տիրամայրը» գործերում, որոնցում գերակայում են վառ, պայծառ գույները, կարմիրն ու քրոմագույնը։
Կավացցոլայի հետագա աշխատանքներում, ըստ արվեստի պատմաբանների վերլուծությունների ու եզրահանգումների, տարբեր ժամանակներում դրսևորվել է Ֆրանչեսկո Բոնսինյորիի, Ջովաննի Բելլինիի, Բրամանտեի, Անդրեա Մանտենյայի, Ռաֆայելի, Ջովան Ֆրանչեսկո Կարոտոյի, Ջորջոնեի, Պաոլո Վերոնեզեի ազդեցությունը։


== Ստեղծագործություններ ==
Տիրամայրը (1509), La Gazzada, Կանյոլա հիմնադրամ
Ավետում (1510-1511), որմնանկար Վերոնայի սբ. Նացարո եկեղեցում
Քրիստոսի չարչարանքները (5 տեսարան), 1517 թ. և Խաչից իջեցնելը (համարվում է Կավացցոլայի գլուխգործոցը), պահպանվում է Վերոնայի Վեկկիո ամրոցում
Սբ. Ռոկկա (1518), Լոնդոն, Ազգային պատկերասրահ
Սբ. Կույսը (1518), Ֆրիցցոնիի հավաքածու, Միլան
Տիրամայրը (1519), Ֆրանկֆուրտի արվեստների ինստիտուտ
Սբ. Կույսը վեց սրբերի և նվիրատու Կատերինա Սկակկոյի հետ, Վերոնայի Վեկկիո ամրոց
Ասպետն ու նրա զինակիրը, Ուֆֆիցի, Ֆլորենցիա
Կնոջ դիմանկար, Կառարայի ակադեմիա, Բերգամո
Ջովաննի Էմիլիոյի դիմանկարը, Դրեզդեն, Գերմանիա


== Գրականություն ==
Review of Cavazzola by Christian Hornig, Rona Goffen. The Art Bulletin, Vol. 62, No. 2 (Jun., 1980), pp. 323–325.
Web Gallery of Art biography.
Sydney Joseph Freedberg, Pintura en Italia, 1500-1600, pag. 358-59, Cátedra, Madrid, 1978, ISBN 84-376-0153-3
The Grove Dictionary of Art, MacMillan editore, 2000
Giorgio Vasari. La vita dei più importanti architetti, pittori, e scultori italiani da Cimabue ai nostri tempi, Cátedra, 2002, ISBN 978-84-376-1974-3
Giuseppe Maggioni, Opere d'arte sui Santi Medici nel Veneto, La Festa dei santi Cosma e Damiano in Alberobello, 9-15, 2017, Ed. Aga, Alberobello.


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Lodi St.։ «Morando, Paolo»։ www.treccani.it։ Վերցված է 17.7.2017   (իտալ.)
«Paolo Morando (Cavazzola)»։ www.verona.com։ Վերցված է 17.7.2017  (չաշխատող հղում) (իտալ.)
Մելնիցա (գյուղ, Գատչինսկի շրջան)

Անվան այլ կիրառումների համար տե՛ս՝ ՄելնիցաՄելնիցա (ռուս.՝ Мельница), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 35 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (194501-194600)

Աստերոիդների ցանկ (194401-194500)  • Աստերոիդների ցանկ  • Աստերոիդների ցանկ (194601-194700)
 Աստերոիդների ցանկ (194401-194500)  • Աստերոիդների ցանկ  • Աստերոիդների ցանկ (194601-194700)
Ալիքային ալգորիթմ

Ալիքային ալգորիթմը — ալգորիթմ է, որը թույլ է տալիս գրաֆում գտնել ամենակարճ ճանապարհը։ Հիմնված է լայնությամբ փնտրման ալգորիթմի վրա։ Կիրառվում է գրաֆում ամենակարճ ճանապարհը գտնելու համար։


== Ալգորիթմի իմաստը ==
Երկչափանի վանդակավոր քարտեզի վրա (մատրից), որը բաղկացած է անցանելի և անանցանելի վանդակներից, նշված են սկզբնակետի և վերջնակետի կոորդինատները։ Ալգորիթմի նպատակն է ցույց տալ ամենակարճ ճանապարհը սկզբնակետի վանդակից դեպի վերջնակետի վանդակը, իհարկե, եթե դա հնարավոր է։ Սկզբնակետից բոլոր ուղղություններով տարածվում է ալիքը, ընդ որում ալիքի յուրաքանչյուր անցած վանդակը նշվում է որպես «անցած»։ Ալիքը, իր հերթին, չի կարող անցնել այն վանդակների միջով, որոնք նշված են «անցած» կամ «անանցանելի»։ Ալիքը շարժվում է, մինչև որ չի հասնում վերջնակետի կետին կամ մինչև որ չմնա չանցած վանդակ։ Եթե ալիքը անցել է բոլոր հասանելի վանդակները, բայց այդպես էլ չի հասել վերջնակետի վանդակին, նշանակում է ճանապարհը սկզբնակետից դեպի վերջնակետը անցնել հնարավոր չէ։ Ալիքի միջոցով վերջնակետին հասնելուց հետո վերջնակետից տեղադրվում է ճանապարհ մինչև սկզբնակետը և պահպանվում է զանգվածում։


== Տարատեսակները ==
Մատրիցայում անցումը չորս ուղղություններով Լիի ալգորիթմն է։ Ավելի ճշգրիտ, բայց դանդաղ մեթոդ։

    i+1
i+1  i  i+1
    i+1

Անցումը մատրիցայում ութ ուղղություններով ավելի արագ, բայց ոչ այնքան ճշգրիտ մեթոդ է։ Ճանապարհը անկյունագծով մոտավորպես 1.4 անգամ ավելի մեծ է, քան ուղղահայաց և հորիզոնական ուղղություններով։ Հենց այդ պատճառով էլ վանդակները, որոնք դասավորված են անկյունագծով, ունեն +3 գործակից, իսկ հորիզոնական և ուղղահայացը՝ +2 գործակից։

i+3 i+2 i+3
i+2  i  i+2
i+3 i+2 i+3

Գոյություն ունի նաև ալգորիթմ A* (A-աստղ) — ուղղված ալիքային ալգորիթմ։


== Գործնական կիրառությունը ==
Ալիքային ալգորիթմի ամենաբնութագրիչ հատկությունը նրա կիրառությունն է ստրատեգիական խաղերի մեջ՝ ամենակարճ ճանապարհը գտնելու համար։


== Հղումներ ==
Описание алгоритма
Սեպա (գյուղ, Տաբիվեռե շրջան)

Անվան այլ կիրառումների համար տե՛ս՝ ՍեպաՍեպա (էստ․՝ Sepa), գյուղ Էստոնիայի Յիգևամաա նահանգի Տաբիվեռե շրջանում։
2011 թվականի տվյալներով գյուղում բնակվում էր 50 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Եմելևո (գյուղ, Գալիչսկի շրջան)

Անվան այլ կիրառումների համար տե՛ս՝ ԵմելևոԵմելևո (ռուս.՝ Емелево), գյուղ Ռուսաստանի Կոստրոմայի մարզի Գալիչսկի շրջանի կազմում։
Բնակչությունը ըստ վերջին գրանցված տվյալների կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեմյոնովկա (քաղաքատիպ ավան, Ուկրաինա)

Անվան այլ կիրառումների համար տե՛ս՝ ՍեմյոնովկաՍեմյոնովկա (ուկրաիներեն՝ Семенівка), քաղաքատիպ ավան Ուկրաինայի Պոլտավայի մարզի Սեմյոնովի շրջանում։ Հիմնադրվել է 16-րդ դարում։
2001 թվականի տվյալներով Սեմյոնովկա քաղաքատիպ ավանում բնակվում էր 7 469 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Բադաքենդ

Բադաքենդ (այլ կիրառումներ) Բադա (այլ կիրառումներ)Բադա (այժմ կոչվում է՝ Բադաքենդ, ադրբ.՝  Badakənd), գյուղ ներկայիս Ադրբեջանական Հանրապետության Շամքորի շրջանում։


== Բնակչություն ==
1908 թվականին գյուղն ունեցել է 1965 հայ բնակիչ։


== Ծանոթագրություններ ==


== Արտաքին հղումներ ==
Բադաքենդ բնակավայրը «GEOnet Names Server» կայքում։
Կըզըլջաբունար

Կըզըլջաբունար, գյուղ Արևմտյան Հայաստանում, Խարբերդի վիլայեթի Հասանմսուրի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ավագիկ (անձնանուն)

Ավագիկ, հայկական արական անուն։ Ավագ անվան փաղաքշական ձևն է։ Հիշատակված է անթվական մի հիշատակարանում։


== Ծանոթագրություններ ==
Միլո-Յակովլևկա

Միլո-Յակովլևկա (ռուս.՝ Мило-Яковлевка), գյուղակ Ռուսաստանի Ռոստովի մարզի Ազովի շրջանում։ Մտնում է Նովոալեքասնդրովսկովո գյուղական համայնքի կազմի մեջ։ Ազով քաղաքից գտնվում է 20 կմ հեռավորության վրա։
Շիկաշար

Շիկաշար, գյուղ Արևմտյան Հայաստանում, Էրզրումի վիլայեթի Կիսկիմի գավառակում։ Գտնվում էր Կիսկիմ քաղաքից 53 կմ հարավ-արևելք, Ճորոխ գետի փախակողմյան Մելո վտակի հովտում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Գերծանր տանկ

Գերծանր տանկեր, տանկեր, որոնց մասսա-գաբարիտային պարամետրերը ծանր տանկերի համար ընդունված շրջանակներից դուրս են գալիս։ Սովորաբար գերծանր են համարում հսկայական չափով և մասսայով ավելի քան 80 տոննա ունեցող զրահատեխնիկան։


== Տես նաև ==
Տանկերի դասակարգում
Վերին շեն (այլ կիրառումներ)

Վերին շեն անունը կարող է վերաբերել՝

Վերին շեն՝ գյուղ Արցախի Հանրապետության Շահումյանի շրջանում (1992 թվականից գտնվում է Ադրբեջանի զինված ուժերի վերահսկողության ներքո),
Վերին շեն՝ գյուղ Արցախի Հանրապետության Քաշաթաղի շրջանում (2020 թվականից գտնվում է Ադրբեջանի զինված ուժերի վերահսկողության ներքո),
Նոր Վերինշեն՝ գյուղ Արցախի Հանրապետության Շահումյանի շրջանում (2020 թվականից գտնվում է Ադրբեջանի զինված ուժերի վերահսկողության ներքո)։


=== Տես նաև ===
Վերիշեն՝ գյուղ Հայաստանի Սյունիքի մարզում։
Բեթհովեն (խառնարան)

Անվան այլ կիրառումների համար տե՛ս՝ Բեթհովեն (այլ կիրառումներ)
Բեթհովեն, խառնարան Մերկուրի մոլորակի 20° հարավային լայնության և 124° արևմտյան երկայնության վրա։ Տրամագիծը կազմում է 643 կմ։ Անվանվել է Լյուդվիգ վան Բեթհովենի պատվին։ Այն հանդիսանում է Արեգակնային համակարգի հարվածային խառնարանների մեջ մեծությամբ տասնմեկերորդը և Մերկուրիի վրա երրորդը։


== Տես նաև ==
Մերկուրիի երկրաբանություն
Մերկուրիի խառնարանների ցանկ
Մերկուրիի երկրաբանական առանձնահատկությունների ցանկ


== Ծանոթագրություններ ==
Ամիձ Շոր

Ամիձ Շոր (ռուս.՝ Амидз-Шор), գետ Ռուսաստանում, հոսում է Կոմի Հանրապետությունում։ Գետաբերանը գտնվում է Սիսոլա գետի ձախ ափին՝ 180 կմ հեռավորության վրա։ Գետի երկարությունը կազմում է 15 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ - 03020200112103000019362
Կոդը ըստ հիդրոլոգիական հետազոտության (ՌԴ) - 103001936
Ավազանի կոդը - 03.02.02.001
Ծավալի համարը ըստ ՌԴ-ի - 03
Թողարկումը ըստ ՌԴ-ի - 0


== Ծանոթագրություններ ==
Բերեստովկա (այլ կիրառումներ)

Բերեստովկա, կարող է վերաբերել՝

Բերեստովկա - գյուղ, Ուկրաինայի Ժիտոմիրի մարզի Բարանովի շրջանում
Բերեստովկա - գյուղ, Ուկրաինայի Սումիի մարզի Լիպովա Դոլինայի շրջանում
Բերեստովկա - գյուղ, Ուկրաինայի Վիննիցայի մարզի Լիպովեցի շրջանում
Ռիտա Օրա

Ռիտա Օրա (անգլ.՝ Rita Ora, նոյեմբերի 26, 1990(1990-11-26), Պրիշտինա, Կոսովո), բրիտանացի երգչուհի և դերասանուհի։ 2012 թվականի օգոստոսին թողարկել է իր դեբյուտային՝ «Ora» կոչվող ալբոմը, որը գլխավորել է բրիտանական ալբոմների հիթ շքերթը։ Ալբոմի «R.I.P.» (Թայնի Թեմպայի մասնակցությամբ) և «How We Do» սինգլները գլխավորել են բրիտանական սինգլների հիթ շքերթը։


== Սկավառակագրություն ==
Ստուդիական ալբոմներ

«Ora» (2012)


== Ծանոթագրություններ ==


== Արտաքին հղումներ ==
Պաշտոնական կայք Archived 2013-04-24 at the Wayback Machine.
Դեբետ և կրեդիտ

Դեբետ և կրեդիտ, հաշվապահական հաշիվ, այն երկու կողմից բաղկացած մի աղյուսակ է, որի մի կողմում գրանցվում է հաշվի գումարի ավելացումը, իսկ մյուս կողմում՝ հաշվի գումարի նվազեցումը։ Հաշվի ձախ կողմը կոչվում է Դեբիտ (դտ), իսկ աջ կողմը՝ Կրեդիտ (կտ)։
Դեբետ, (լատ.՝ debet - նա պարտք է), հաշվապահական հաշիվների ձախ կողմի անվանում։ Բոլոր տնտեսական գործառնությունները գրանցվում են մի հաշվի դեբետում, մյուսը՝ կրեդիտում։ Ակտիվ հաշիվներում դեբետը նշանակում է հաշվառվող գումարների ավելացում, պասիվում՝ նվազում։
Կրեդիտ (լատ.՝ credit - նա հավատում է), հաշվապահական հաշվի երկկողմանի աղյուսակի աջ կողմը։ Ակտիվային հաշվի կրեդիտը ցույց է տալիս տվյալ տեսակի հիմնական կամ շրջանառու միջոցների նվազումը, պասսիվային հաշվինը՝ աճը։ Օրինակ, արտադրության հաշվարկի կրետիդը արտացոլում է թողարկված արտադրանքի փաստացի ինքնարժեքը, իսկ իրացման համադրող հաշվի կրետիդը՝ իրացված արտադրանքի դիմաց ստացված հասույթը և վնասը։
Հայաստանի մուտքը շուկա նշանակալից չափով կապված է վարկային զարգացման և կայացման հետ։ Այդ իսկ պատճառով շուկայի ձևավորման պարտադիր պատճառներից մեկը համարվում է դրամաշրջանառության և վարկային համակարգի ընդհանուր վերակառուցումը։


== Գրականություն ==
Falter, Manuel: Die Praxis des Kreditgeschäfts, 17. Auflage, Deutscher Sparkassenverlag, 2007, ISBN 3-09-301364-X
Borchert, Manfred: Geld und Kredit, Oldenbourg Wissenschaftsverlag, 2003, ISBN 3-486-27420-1


== Արտաքին հղումներ ==
KWG (Kreditwesengesetz)
Geschichte des Kreditwesens in Österreich